กทม.ปิดแคมป์คนงาน ITD ย่านหลักสี่ หลังพบติดโควิด 288 ราย
กทม.สั่งปิดแคมป์คนงาน ITD ย่านหลักสี่ หลังพบคนงานติดโควิด 288 คน พร้อมห้ามไม่ให้ผู้ใดเข้า-ออก หรือเคลื่อนย้ายแรงงานโดยเด็ดขาด
กทม.สั่งปิดแคมป์คนงาน ITD ย่านหลักสี่ หลังพบคนงานติดโควิด 288 คน พร้อมห้ามไม่ให้ผู้ใดเข้า-ออก หรือเคลื่อนย้ายแรงงานโดยเด็ดขาด
18 ก.พ. 2565

นายสมบัติ กนกทิพย์วรรณ ผู้อำนวยการเขตหลักสี่ ปิดคำสั่งเจ้าพนักงานควบคุมโรค ณ แคมป์ที่พักคนงาน ของ บริษัท อิตาเลียนไทย ดีเวล็อปเมนต์ จำกัด (มหาชน) หรือ ITD ซอยวิภาวดีรังสิต 25 (ซอยยายผล) ห้ามมิให้ผู้ใดเข้า-ออก หรือเคลื่อนย้ายแรงงานโดยเด็ดขาด เป็นเวลาอย่างน้อย 10 วัน เนื่องจากได้รับรายงานจากสถานพยาบาลว่ามีผู้ป่วยติดเชื้อโควิด-19 เป็นคนงานในพื้นที่เขตหลักสี่ ผลบวกยืนยัน 96 ราย จากคนงานทั้งหมด 150 คน และพบผู้สัมผัสเสี่ยงสูงอีกเป็นจำนวนมาก
โดยเมื่อวันที่ 16 ก.พ.65 สำนักงานเขตหลักสี่ ร่วมกับกองควบคุมโรค และศูนย์บริการสาธารณสุข 53 ทุ่งสองห้อง สำนักอนามัย กทม. ดำเนินการตรวจคัดกรองเชิงรุกในคนงานที่เป็นกลุ่มผู้สัมผัสเสี่ยงสูง ด้วยชุดตรวจ ATK หากพบติดเชื้อ จะส่งตรวจด้วยวิธี RT-PCR ผลปรากฏว่าพบคนงานติดเชื้อเพิ่มเติม จำนวน 288 ราย จากคนงานทั้งหมด 845 ราย
ทั้งนี้ จะมีการตรวจคัดกรองกลุ่มเสี่ยงสูงและคนงานที่ยังไม่ติดเชื้ออีกครั้ง ในระยะ 3 วัน